VeDTÆGTER FOR [lokalforeningens navn]

**§ 1 NAVN OG HJEMSTED**

*Stk. 1.*Foreningens navn er [lokalforeningens navn]

*Stk. 2.*[lokalforeningens navn] er en selvstændig forening, som har hjemsted i

[lokalforeningens kommune]. Foreningen er en lokalgruppe under landsforeningen Børne‐ og UngdomsOase og tilslutter sig dennes formål.

**§ 2 FORMÅL**

Foreningen arbejder for at styrke og inspirere børne‐ og ungdomsarbejde gennem åndelig fornyelse, udrustning og mission på evangelisk luthersk grund (Folkekirkeligt grundlag).

Herunder arbejder lokalgruppen særligt for, at børn, teenagere og unge i [by] må deltage i aktiviteter og opleve sig som en del af et lokalt fællesskab og herigennem udbygge deres sociale netværk. [*denne del af formålet kan ændres med flere/andre sætninger end disse – blot det ikke strider mod BUO’s formål, og at det er er arbejde i gør, samtidig er det noget i kan leve op til – også på lang sigt*]

**§ 3 MEDLEMMER**

*Stk. 1.*Medlemskab kan opnås af enhver der ønsker at være aktiv i [lokalforeningens navn]. Enkeltpersoner uanset alder kan optages som medlemmer af foreningen. Man indmelder sig samtidigt i den landsdækkende forening Børne‐ og UngdomsOase (BUO), og medlemmer har stemmeret til BUO’s årlige generalforsamling.

*Stk. 2.*Medlemskab af [lokalforeningens navn] opnås og opretholdes ved betaling af det til enhver tid af generalforsamlingen fastsatte kontingent.

**§ 4 GENERALFORSAMLING**

*Stk. 1.*Generalforsamlingen er foreningens øverste myndighed. Ordinær generalforsamling afholdes én gang årligt*.*

*Stk. 2.*Generalforsamlingen indkaldes med mindst 14 dages varsel.

*Stk. 3.*Stemmeberettiget er ethvert medlem af [lokalforeningens navn], der kan dokumentere, at vedkommende har betalt årets kontingent senest på dagen for generalforsamlingen. For medlemmer under *[fx 15, 16 år]* varetages stemmeretten af forældre/værge.

*Stk. 4.*Generalforsamlingens dagsorden skal mindst indeholde følgende punkter:

1. Valg af dirigent og referent
2. Årsberetning
3. Fremlæggelse og godkendelse af regnskab
4. Fremlæggelse af budget
5. Indkomne forslag
6. Fastsættelse af kontingent
7. Valg af bestyrelsesmedlemmer og suppleantet
8. Valg af revisor
9. Eventuelt

*Stk. 5.*Forslag der ønskes behandlet på generalforsamlingen, skal være formanden i hænde senest 7 dage før generalforsamlingen.

*Stk. 6.*Ekstraordinær generalforsamling afholdes, når mindst 2/3 bestyrelsesmedlemmer eller 1/3 af foreningens medlemmer skriftligt kræver det. Indkaldelse sker med 14 dages varsel med en motiveret og udførlig dagsorden.

**§ 5 BESTYRELSE**

*Stk. 1.*Bestyrelsen skal bestå af mindst tre personer, der vælges blandt foreningens medlemmer i forbindelse med den årlige generalforsamling. Valgbar er medlemmer over *[14, 15, 16 år]*, samt forældre/værge til medlemmer under […] år. Et medlem i bestyrelsen er forpligtet på § 2.

*Stk. 2.*Bestyrelsens medlemmer vælges for en periode på 2 år.

*Stk. 3.*Bestyrelsen konstituerer sig med formand og næstformand. De vælges for ét år ad gangen.

*Stk. 4.*Bestyrelsen udvælger en kasserer blandt foreningens aktive medlemmer. Kasserer udvælges for ét år ad gangen. Kassereren har møde- og taleret ved bestyrelsesmøder.

*Stk. 5.*Formanden indkalder til minimum to bestyrelsesmøder om året, når denne finder det fornødent, eller når mindst to medlemmer af bestyrelsen ytrer ønske herom.

*Stk. 6.*Bestyrelsen er beslutningsdygtig, når mindst halvdelen af medlemmer er til stede. Beslutninger træffes ved simpelt stemmeflertal. Ved stemmelighed er formandens stemme afgørende.

**§ 6 ØKONOMI**

*Stk. 1.*Foreningen fører et selvstændigt regnskab, der som minimum består af en kasserapport, hvor alle indtægter og udgifter, samt årlig resultatopgørelse, hvor summen af indtægter og udgifter, resultater samt evt. kasse‐ og bankbeholdning opgøres for det pågældende år.

*Stk. 2.*Foreningens regnskabsår følger kalenderåret.

*Stk. 3.*Årsregnskabet forsynet med revisorens bemærkninger forelægges bestyrelsen til godkendelse og generalforsamlingen til orientering. [Kan ændres så det er generalforsamlingen der godkender regnskabet]

*Stk. 4.*Formanden tegner [lokalforeningens navn] i enhver retslig henseende. Kassereren tegner tillige [lokalforeningens navn] i økonomisk henseende.

**§ 7 VEDTÆGTSÆNDRINGER**

Stk. 1.Ændringer i vedtægterne kan foretages på generalforsamlingen, når mindst 2/3 af de fremmødte medlemmer vedtager det.

*Stk. 2.*Forslag til vedtægtsændringer skal være bestyrelsen i hænde senest 10 dage før generalforsamlingen.

Stk. 3. Forslag til vedtægtsændringer offentliggøres for de stemmeberettigede medlemmer senest 1 uge før generalforsamling.

**§ 8 opløsning**

*Stk. 1.* Foreningen kan opløses såfremt 2/3 af generalforsamlingens stemmeberettigede medlemmer stemmer herfor.

Stk. 2. I tilfælde af opløsning tilfalder foreningens midler et tilsvarende arbejde i [by/kommune].

Således vedtaget på foreningens generalforsamling d. [x. måned år].

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[Bestyrelsesmedlem navn] [Bestyrelsesmedlem navn]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[Bestyrelsesmedlem navn] [Bestyrelsesmedlem navn]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[Bestyrelsesmedlem navn]